ร้านที่ครองใจพนักงานออฟฟิศด้วยราคาย่อมเยา เมนูอาหารที่สุดยอด หมู ไก่ ปูจ๋า ผัดเผ็ดต่างๆ สารพัดกับข้าวที่เน้นโปรตีน แถมยังมีผักสด น้ำพริก ซุป ให้บริการฟรีแก่ลูกค้าอีกด้วย ทั้งนี้ของฟรีต้องไปตักเองนะคะ ไม่มีบริการที่โต๊ะ สถานที่ก็อยู่ในโรงอาหารของตลาดนัดชั้นล่าง อากาศร้อนแต่ทนได้ถ้าได้ทานของอร่อยๆ จริงมะ

วันนี้สั่งหมูทอดกระเทียม ผัดเผ็ดไก่ และปูจ๋า สามอย่างราคาแค่ 50 บาท กับข้าวตักให้แบบไม่มีกั๊ก กินอิ่มแบบพุงกาง พร้อมสำหรับการทำงาน (หรือแอบอู้) ในช่วงบ่ายต่อไป .. รอดจากความหิวไปได้อีกหนึ่งวัน อิอิ 

ตินิดเดียวตรงที่บางเมนู รู้สึกมันมากไปหน่อย (ของผัดของทอดเยอะ) เช่นปูจ๋าก็จะมีมันหมูแทรก กินไปก็แอบเลี่ยนนะ ยังดีที่มีน้ำพริกกับผักสดช่วยเหลือทำให้กินได้จนหมดจานเลยค่ะ แก้เลี่ยนได้ดีทีเดียว

ทั้งนี้เป็นความรู้สึกของลิ้นเราคนเดียว คนอื่นอาจไม่ชอบก็ได้ อยากรู้ต้องไปลองกันเองจ้า

